open-index/open-wikipedia-markdown huggingface dataset:
Dezat

**Dezat** a barin ieria a lan we likl ar no rien faal ah so kansikuens libn kandishan astail fi plant ah hanimal laif. Di skiesiti a vejitieshan expuoz di anprotek soerfis a di grong tu di pruoses a diniudieshan. Bout wan toerd a di lan soerfis a di wol arid ar semi-arid. Dis ingkluud nof paat a di puola riijan we likl prisipitieshan okor ah wa deh sohtaim kaal "kuol dezat".
Jumiekan Languij Yuunit

Di **Jumiekan Languij Yuunit** (JLU) a wah Yuunit ina di Dipaatment a Languij, Lingguistix ah Filasafi, a di Yunivoersiti a di Wes Indiz (UWI), Muona, Jumieka. Iweh setop wid ifek frah Septemba 2002.

## Bakgrong
Ina Mie 2001, riprizentieshan eh-mek tu di Jaint Silek Komitii a di Paaliment a Jumieka pah di jraaf Chaata a Raits (Kanstityuushanal Amenment Bil) pah di niid fi ingkluud widin di chaata friidom frah diskriminieshan pah di grounz a languij. Di paint eh-mek se nof sitizn a Jumieka no gat no kampitensi ina *h*Ingglish, di languij ina we saabis a di stiet naamali provaid ina. Di vaas majariti a soch poersn a spiika a Jumiekan, waidli refa tu az Patwa. Iweh aagiu se fielia fi provaid saabis a di stiet ina languij ina soch jinaral yuus ar diskrimineteri chriitment bai afisa a di stiet bies pah di inabiliti a sitizn fi yuuz Ingglish, ena vailieshan a di raits a sitizn so afek. Di propuozal eh-mek se friidom frah diskriminieshan pah di grounz a languij fi insoert ina di Chaata a Raits. Fi supuot soch rait, iweh-rikomen se wah languij planin iejensi fi setop fi diil wid ishu laka:

* standad raitn sistim fi Jumiekan
* divelopment a teknikal ah adminischretiv toerminalaji ina di languij fi yuus bai afisa a di stiet
* manitarin a stiet iejensi wid rispek tu di nan-diskriminiteri provijan a saabis ina di tuu languij ina jinaral yuus, i.e. Ingglish ah Jumiekan
* poblik edikieshan pah di languij ishu.

Di Jaint Silek Komitii ripuot stiet se "Di jinaral kansensos a di Komitii, afta diskoshan pah di mata, a dat di extablishment a wah iejensi a di taip menshan … uda bi a prii-rekuizit tu *h*eni kanstityuushanal giarantii a protekshan frah diskriminieshan pah di grounz a languij ah dat soch iejensi shuda extablish. Soch instityuushan uda asis fi edikiet ah inlaitn piipl pah di ishu a diskriminieshan pah di grounz a languij so dat, ivenchali, giarantii a protekshan frah soch diskriminieshan uda fain iplies ina di Kanstityuushan."  Di Ripuot gwaan fi stiet se di Komitii uol di vyuu chrang-chrang se Paaliment shuda ingkorij di Dipaatment a Languij, Lingguistix ah Filasafi a di Yunivoersiti a di Wes Indiz fi poersyuu disya wok ah fi ripuot apruopietli pah datde wok az iprogres.

Di Chierman a di Komitii, Seneta A. J. Nikalsn, Q.C., Atoerni Jineral ah Minista a Jostis, ripuot di rikomendieshan a di Komitii wid rigyaad tu di setn op a di languij iejensi magl pah di Antilian Lingguistik Instityuut a di Nedalanz Antiliiz ah plej se "Di Minischri a Jostis stan redi fi asis az maita bikom nesiseri.

## Extoernal lingk
* Ofishal websait 

## Refrans
Dante Alighieri

**Durante degli Alighieri** (Mie/Juun s.1265 - Septemba 14, 1321), kamali nuon az **Dante Alighieri**, a wehn wahn Italian puoim raita a di Mig Iej. Im senchral wok, Di Divain Komidi, kansida bai nof piipl fi bi di bes litareri wok we rait ina di Italian langgwij, an a maastapiis a worl lichicha.
Danyuub

Di **Danyuub** a fi Yuurop sekan-langgis riva, afta di Volga Riva, azwel di langgis riva ina di Yuropiyan Yuunian riijan. Ilokiet ina Senchral ah Iistan Yuurop.
Parish a Jumieka

Jumieka brokop ina fuotiin parish. **Di parishdem** gruupop ina chrii istarik kounti, we no ab no adminischrietiv relivans: Kaanwal, Miglsex ah Sori.
Die

Wahn **die**, (simbal d) a wahn yuunit a taim we ikwivalent tu bout 24 owa. Ano wahn SI yuunit, bot i aksep fi yuuz wid SI. Di SI yuunit a taim a di sekan.
Di Olokaas

**Di Olokaas** (frah di Griik ὁλόκαυστος holókaustos: hólos, "huol" ahn kaustós, "bon"), azwel nuo az **Di Shoah** (Iibruu: השואה, HaShoah, "kalamiti"; Yidish: חורבן, Churben ar Hurban, frahn di Iibruu fi "dischrokshan"), wena di jenosaid a apraximekli six milian Yuropiyan Juu juurin Wol Waar II, wah pruogram a sistimatik stiet-spansa extoerminieshan bai Natsi Joermani raichuu Natsi-akiupai terichri. Apraximekli tuu-tod a di papilieshan a nain milian Juu uu weh rizaid ina Yuurop bifuo di Olokaas perish. Som skala mentien se di difinishan a Di Olokaas shuda azwel ingkluud di Natsi jenosaid a milian a piipl ina adaels gruup, ingkluudn Romani (muo kamanli nuo az *Jipsi*), Suoviet prizna a waar, Puolish ah Suoviet sivilian, uomosexyual, piipl wid disabiliti, Jyuova Wiknis ah ada palitikal ah rilijos opuonent; deh get extoerminiet rigyaadles a weda deh ab Joerman ar non-Joerman etnik arijin. Bai dis difinishan, di tuotal nomba a Olokaas viktim uda bi betwiin 11 milian ah 17 milian piipl.

## Chek out demya tu
* Adalf Itla
Diego Velázquez

**Diego Rodríguez de Silva y Velázquez** (Juun 6, 1599 – Aagos 6, 1660) wehna wahn Spanish pienta uu a wehn di bigis aatis ina di kuot a King Philip IV. Im wehn impuotant az a puochret aatis, bot adawaiz, im du nof nof pientin we rikriet events a istorikal ahn kolchral impuotans. Im pient wuoliip a puochret a di Spanish raayal faambli, ada fiemos Yuuropian piipl, an kamana tu, an ivenchali get tu im maastapiis Las Meninas (1656).
Diktietaship

**Diktietaship** a faam a gobament we wah konchri ruul bai wan smadi ar palitikal entiti, ah exasaiz chuu vierios mikianizim fi inshuor se di entiti powa rimien chrang.
Dimakrasi

**Dimakrasi**, ar dimokratik gobament, a "sistim a gobament we aal di piipl ina wah stiet ar paliti ... invalv fi mek disijan bout deh afierz, tipikali bai vuot fi ilek riprizentitiv tu paaliment ar simila asembli".
Dipluumasi

**Dipluumasi** (frah di Griik δίπλωμα, "ofishal dakiument we kanfoer privilij") a di aat ah praktis a kandok nigoshieshan bitwiin riprizentitiv a stiet. Iyuujali refa tu intanashinal dipluumasi, di kandok a intanashinal rilieshan chuu di intaseshan a profeshanal diplumat wid rigyaad tu ishu a piis-mekin, chried, waar, ikanamix, kolcha, invairament, ah yuuman raits. Intanashinal chriiti yuujali nigoshiet bai diplumat praya tu indaasment bai nashinal palitishan. Ina infaamal ar suoshal sens, dipluumasi a di implaiment a tak fi gien schratiijik advantij ar fi fain myuuchual axeptebl saluushan tu kaman chalinj, wan set a tuul bi di friezin a stietment ina nan-kanfrantieshanal, ar manazebl wie.
Diskriminieshan

**Diskriminieshan** a chriitment ar kansidarieshan, ar distingshan for ar gens, poersn ar ting bies pah di gruup, klaas, ar kiatigari we sed poerson ar ting posiiv se deh bilangx tu reda dah pah indivijual merit. Dis ingkluud chriitment a wah indivijual ar gruup, bies pah deh akchual ar posiiv membaship ina soertn gruup ar suoshal kiatigari, "ina wie we wos dah di wie piipl yuujali chriit". It invalv di gruup inishal riakshan ar intarakshan gwain aan fi influens di indivijual akchual biyevia tuwadz di gruup liida ar di gruup, rischrik memba a wan gruup frah apachuniti ar privilij we avielebl tu wah nex gruup, liid tu di exkluujan a di indivijual ar entiti bies pah lajikal ar irashanal disijan mekin.

## Refrans
Divijan a Izlam

Dis aatikl somaraiz di difrah-difrah branch ah vierios taip a skuul ina Izlam.
A chrii taip a skuul ina Izlam: *madhhab*, Skuul a Izlamik Jurispruudens, Izlamik Skuul a Suufizim beta nuo az *Tasawwufī-tārīqat*, ah *Aqidah* Skuul a Izlamik Diviniti. Wails aal branch rekanaiz di Koran, deh difa ina ush ada aatariti deh aknalij.

## Refrans
Digrii

Wahn **digrii**, simbal °, a wahn mejament a plien anggl, we reprizent 1/360 a wahn ful ruotieshan; wan di grii ikwivalent tu π/180 riedian. Wen di anggle refa tu wahn refrens meridian, i shuo wahn luokieshan langsaid wahn griet serkl a wahn sfier, laik di ort, Maaz, ar di silestial sfier.
Diiyti

Ina rilijos biliif, **diiyti** a eida wah nachral ar syuupanachral biin, we piipl tingk uoli, divain, ar siekrid. Soh rilijan ab wan supriim diiyti, wails adawandem ab moltipl diiyti. Miel diiyti a god (duo "Gad" yuuz ina jenda-nyuuchral wie ina monotiiystik rilijan), wails fiimiel diiyti a gades.
Diyizim

**Diyizim** (Deism IPAc-en Audio=En-uk-deism.ogg diː.ɪzəm ar IPAc-enˈdeɪ.ɪzəm), diraiv frah di Latn wod "deus" miinin "gad", a tiolajikal/filasafikal pozishan we kombain di rijekshan a revilieshan ah aatariti az di suos a rilijos nalij wid di kangklujan se riizn ah abzavieshan a di nachral wol sofishant fi ditoermin di egzistans a singgl krieta a di yunivoers.

## Refrans
Dmitri Mendeleev

**Dmitri Iwanowitsch Mendeleev** (8 Febiweri 1834 – 2 Febiweri 1907) wehna wan Roshan kemis an inventa. Im nuon az di smadi we mek di fos vorjan a di piiriadik tiebl  a eliment. Im yuuz di tiebl fi pridik di prapati dem fi di eliment dem we neva get discova yet. Bitwiin 1859 an 1861, im wok pan di kyapilariti a likwid an ou di tespekchroskuop wok. Ina liet Aagos 1861 im rait im fos buk pan di spekchroskuop; im get nof rietins fi di buk. Im ton profesa a kemischri a di St. Petersburg Steit Instityuut a Teknalaji an St. Petersburg Steit Yuunivorsiti ina 1863. Ina 1865 im ton Dakta a Saiyans fi im Disatieshan “*Pan di Kombinieshan a Waata wid Alkoal*”. Im get tenya ina 1867 an bai 1871 chransfaam Sient Petersburg ina wan intanashinali rekagnaiz senta fi kemischri risaach. Aft aim rizain fram St. Petersburg Yuunivorsiti, im get a puos az Direkta a di Byuuro a Wiet an Meja. Ina disya ruol ya im get di jab fi mek nyuu standad fi di prodokshan a vadka. Chuu im wok ina di Byuuro, ina 1894 nyuu standad fi vadka get inchrajuus ina Roshan laa an aal a di vakda we mek wehn afi bi 40 % alkoal bai valyum. Ina 1907, Mendeleev ded a di iej a 72 ina St. Petersbu hi
Doch

**Doch** a wahn Wes Jormanik langwij we uoba 22 milian piipl taak az dem mada tong, wid aneda 5 milian piipl a taak i az sekan langgwij. Muos nietib taaka lib ina di Nedalanz, Beljiom, ahn Surinam, wid sohn likl likl gruup ina som paat a Frans, Jormani, ahn fyuu ada faam Doch koloni. Doch kluos tu di ada Wes Jormanik langgwij dem, laka Ingglish, Wes Frishan (Frysk) an Jorman.

Doch a di mudda langgwij fi no kriol langgwij, an tu fi Afrikaanz, we a wan a di hofishal langgwij dem fi Sout Afrika an it di muos piipl andastan ina Namibia. Fi di muos paat, piipl we taak Doch an Afrikaanz kyan andastan dem wananeda, alduo di aatagrafi an di dikshineri fi di langgwij dem av difrant regyulieta.
Dowizim

**Dowizim** (azwel kaal **Towizim**) a rilijos ar filasafikal chradishan a Chaini arijin we emfasaiz libm ina aamani wid di *[[Dou]]* (aalso ruomanaiz az *Tou*). Di toerm *Dou* miin "wie", "paas", ar "prinsipl", ah ikiah fain azwel ina Chaini filasafi ah rilijan outsaida Dowizim. Ina Dowizim, ousomeba, *Dow* dinuot sinting we a buot di suos a, ah di fuos baka, ebriting we egzis. Alduo di Dou iself no si az  indipendant diviniti, muo kompier wid di Budis kansep a daama ah kaama, Dowizim nondiles a Palityistik rilijan we kantien moltityuud a gad.

Laozii chradishanali rigyaad az di founda Dowizim ah ih kluosli asuosiet ina dis kantex wid "arijinal" ar "praimaadial" Dowizim. Weda ih akchuali eh-egzis dispyuut; ousomeba, di wok achribiut tu im – di ''Dou Dii Jing'' – diet tu di liete 4t senchri BKE.

Dowizim jraa ikazmalajikal foundieshan frah di Skuul a Nachralis (ina di faam a imien eliment – yin ah yang ah di Faib Fiez), we divelop juurin di Waarin Stiet piiriad (4t tu 3d senchri BKE).

## Refrans
Edga Alan Puo

**Edga Alan Puo** ar **Edgar Allan Poe** (19 Janiweri 1809 – 7 Aktuoba 1849) a weh wah Moerkan puoyt, shaat tuori raita, *h*edita ah litareri kritik, uu kansida az paat a di Moerkan Ruomantik Muuvment. Ih binuon fi ih mischri tuoridem we fulop a piipl a-ded aaf. Puo a weh wan a di hoerlies Moerkan praktishana a di shaat tuori, an ih kansida az di inventa fi di ditektiv-fikshan jaahra. Ih get rietinz tu fi ih kanchribyuushan tu di op ah komin jaahra, sayans fikshan. Ih wena di fos big Moerkan raita fi chrai mek a livin aafa suoso raitn wan; das wamek ih henop a-lib aad laif, wid a rof karier kaa im nehna mek no moni.
Edikieshan

**Edikieshan** a di pruoses we fasilitiet laanin, ar di akuizishan a nalij, skil, valiu, biliif, ah abit. Edikieshanal metad ingkluud tuoritelin, diskoshan, tiichin, chrienin, ah dairek risaach. Edikieshan friikuentli tek plies anda di gaidans a edikieta, bot laana kiah azwel edikiet dehself.
Egzistenshalizim

**Egzistenshalizim** a toerm aplai tu di wok a soertn liet 19t- ah 20t-senchri Yuropiyan filasafa uu, dispait profoun dakchrinal difrans, shier di biliif se filasafikal tingkin bigin wid di yuuman sobjik—no mierli di sobjik we tingk, bot di yuuman indivijual uu ak, fiil, ah lib. Wails di supriim valiu a egzistenshalis taat kamanli aknalij fi bi friidam, ipraimeri voerchiu a aatentisiti. Ina di vyuu a di egzistenshalis, di indivijual staatn paint kiaraktaraiz bai wa eh-kaal "di egzistenshal atityuud", ar a sens a disuorientieshan ah kanfyuujan ina di fies a aparentli miininles ar abzoerd wol. Nof egzistenshalis azwel rigyaad chradishanal sistimatik ar akademik filasafi, ina buot stail ah kantent, az tuu abschrak ah rimuot frah kangkriit yuuman expiirians.
Ekuaduor

**Ekuaduor**, ofishali di **Ripoblik a Ekuaduor** (Panish: **República del Ecuador**, we litarali chransliet az "Ripoblik a di Ikwieta"), a wah riprizentitib dimokratik ripoblik ina naatwes Sout Amoerka, baada bai Kolombia pah di naat, Peruu pah di iis ah sout, ah di Pasifik Uoshan tu di wes. Ekuaduor azwel inkluud di Galápagos Ailanz ina di Pasifik, bout 1,000 kilamita wes a di mienlan.
Duruelo de la Sierra, Soria, Spien

**Duruelo de la Sierra** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 1.364 inabitant.
El Salvaduor

**El Salvaduor**, ofishali niem di **Ripoblik a El Salvaduor** (Panish: *República de El Salvador*, litarali "Ripoblik a di Siebia"), a di sumaalis konchri a Senchral Amoerka bot wid di ayis papilieshan densiti a daade riijan. Fi El Salvaduor kiapital ah laajis siti a San Salvaduor. Ina 2015, El Salvaduor papilieshan eh arong 6.38 milian. A daa meki di konchri wid di ayis papilieshan densiti ina di riijan. A di Mestiizodem, wid Yuropiyan ah Indijinos Amoerkan ruut, we faam di bigis paat a fii papilieshan.
Ilizibet I a Ingglan

**Ilizibet I** (7 Septemba 1533 – 24 Maach 1603) wena di Kwiin a Ingglan ah Kwiin a Airilan frah 17 Novemba 1558 tel shi ded. Shi adawaiz kaal di Voerjin Kwiin, Gluoriana, ah Gud Kwiin Bes. Ilizibet ena di fif ah laas manaak a di Tyuuda dainasti. Shi wena di daata a Enri VIII, ah weh baan prinses, bot ar mada, *h*An Buolin (Anne Boleyn), eh-get exikyuut chrii ier afta shi baan, ah deh diklier se Ilizibet eh ilijitimet. Ar breda, Edwad VI, kot ar outa di sokseshan. Ina 1558 deh pudong ih wil ah Ilizibet get fi soksiid ar aaf-sista, di Kiaklik Mieri I. Wan a di fos tingdem we shi du az kwiin a weh fi supuot di set op a di *h*Ingglish Pratistant choch, fi we shi ton Supriim Gobna. Piipl ena-expek Ilizibet fi marid, bot no mata omoch pitishan kom frah paaliment, shi tan de singgl. So shi gruo, so shi ton fiemos fi ar voerjiniti, ah wah kolt kumop rong ar we get selibriet ina puochret, pajent, ah di lichicha a di die. Ina gobament Ilizibet eh muo madaret dan ar faada ah breda ah sista dem. Wan a ar matodem go, “*video et taceo*” (“Mi si ah no se notn”). Di biitn we di Panish Aamaada get ina 1588 asosiet wid ar liidaship ah stil luk pan az wan a di bigis vikchri ina Ingglish ischri. Di taim we shi ruul kaal di Ilizibiitan Iira, we fiemos fi di kualiti Ingglish jraama we kom bout, bai plierait laka Wiliam Shiekspier ah Krixtifa Maalo, ah fi di akomplishment a man laka Fransis Jriek uu eh-expluor pah di sii. Tuwaad di hen a ar rien, soh briid a ikanamik ah milichri prablem wiikn ar papilariti tu di paint we ar piipldem kudn wiet fi shi ded. Afta di shaat rien a Ilizibet sista an breda dem, ar 44 ier pan di chuon eh-bring gud stabiliti fi di kindom ah elp fi faaj wah sens a nashinal aidentiti.
Elt

**Elt** a di lebl a fongshanal ar metabalik ifishensi a libm aaganizim. Ina yuuman a di abiliti a indivijal ar komiuniti fi adap ah self-manij weni fies fizikal, mental ar suoshal chalinj. Di Wol Elt Aaganizieshan (WHO) difain elt ina ibraada sens ina i1948 kanstityuushan az "a stiet a kompliit fizikal, mental, ah suoshal wel-biin ah no jos di absens a diziiz ar infoermiti."
Elvis Presley

**Elvis Aaron Presley**, (migl niem somtaim rait az Aron) nuo az Elvis Ieran Prezli, Janiweri 8, 1935 – Aagos 16, 1977, wehn a Morkan singa, *h*akta, ahn myuuzishan. Im a kolcharal aikan,  dehn dis kaal im "Elvis", ahn ihn somtaim refa tu az Di King a Rak ahn Ruol ar dis Di King.

Ina 1954, Prezli taat ihn kiarier az wan a di fos pofaama a rakabili, wahn optempo fyuujan a konchri ahn ridim ahnd bluuz wid wahn chrang bak biit. Ihn navl verjan a egzisn sang, mixop "blak" and "wait" soundem, mek im papiula—ahn kanchravorshal—azwel ihn aninibitid stiej ahn telivijan pofaamansdem. Ihn rikaad chuun ina rak ahn ruol stailii, wid chrak laka "*Hound Dog*" ahn "*Jailhouse Rock*" lieta kom fi *h*embadi di stailii. Prezli ab wahn vorsatail vais ahn ab anyuujal waid sokses a-enkompas ada jaanra, *h*inkluudn gaspl, bluuz, balad ahn pap. Tu diet, ihn get indok ina fuo myuusik aal a fiem.

## Diskagrafi
### Styuujo albom
* Elvis Presley  (1956)
* Elvis  (1956)
* Elvis' Christmas Album  (1957)
* Elvis Is Back!  (1960)
* His Hand In Mine  (1960)
* Something for Everybody  (1961)
* Pot Luck  (1962)
* How Great Thou Art  (1967)
* From Elvis in Memphis  (1969)
* From Memphis to Vegas - From Vegas to Memphis  (1969)
* On Stage  (1970)
* Back in Memphis  (1970)
* Elvis In Person At The International Hotel  (1970)
* Love Letters from Elvis  (1971)
* Elvis Sings the Wonderful World of Christmas  (1971)
* Elvis Country  (1971)
* Elvis As Recorded At Madison Square Garden  (1972)
* Elvis Now  (1972)
* He Touched Me  (1972)
* Elvis (Fool)  (1973)
* Aloha from Hawaii Via Satellite  (1973)
* Raised on Rock  (1973)
* Elvis Recorded Live On Stage In Memphis  (1974)
* Good Times  (1974)
* Having Fun With Elvis On Stage  (1974)
* Promised Land  (1975)
* Today  (1975)
* From Elvis Presley Boulevard, Memphis, Tennessee  (1976)
* Moody Blue  (1977)
* Elvis In Concert   (1992)
Epistemalaji

**Epistemalaji** (frah Griik *ἐπιστήμη*, epistēmē, miin se "nalij, andastandin", ah λόγος, logos, we miin "wod") a wod fos yuuz bai di Skatish filasafa Jiemz Frejrik Feria (James Frederick Ferrier) fi diskraib di branch a filasafi kansoern wid di tiori a nalij. Iegzamin di niecha a nalij ah ou smadi kiah akwaya it.
Eniyid

Di **Eniyid** (Latn: *Aenēis* [ae̯ˈneːɪs]) a wah Latn epik puoym, rait bai Voerjil bitwiin 29 ah 19 BCE, we tel di lejinderi tuori bout Enias, wah Chruojan man we trabl gaa Itali, we ih bikomz di ansista a di Ruoman piipl. Di fos six a di puoym twelb buk tel di tuori bout Enias waak-waak aal bout frah Chrai tu Itali, ah di puoym sekan aaf tel bout di Chruojandem oltimet viktuorios waar pah di Latn piipl, anda fuufa niem Enias ah ih Chruojan falaradem destin fi memba.
Epik puoychri

**Epik puoym**, **epik** (frah Latn *epicus*, frah di Ienshint Griik ajitiv *epikos*, frah  *epos*, "wod, tuori, puoym"), **epos** (frah Latn *epos*, fra Griik *epos*), ar **epopee** (frah French *épopée*, frah nio-Latn *epopoeia* ) a lenti naritiv puoym, aadinerili kansoernin siiros sobjek we kantien ditiel a eruoyk diid ah ivent signifikant tu wah kolcha ar nieshan. Milman Pari (Milman Parry) ah Alboert Laad (Albert Lord) aagiu se di Uomerik epikdem, di *h*oerlies wok a Westan lichicha, weh fondamentali wah uoral puoytik faam.  Demaya wok faam di biesis a di epik jaahra ina Westan lichicha.  Nieli aal a Westan epik (ingkluudn Voerjil Enyiid (Virgil's Aeneid) ah Danti Divain Kamedi (Dante's Divine Comedy) self-kanshosli prizent iself az kantiniuyeshan a di chradishan we eh-bigin bai demya puoym. Klasikal epik implai daktilik examita ah rikount wah joerni, aida fizikal (tipifai bai Odisios ina di Adisi) ar mental (tipifai bai Akiliiz ina di Iliad) ar buot. Azwel epik ten fi ailait kolcharal naam ah fi difain ar riez kuestian bout kolcharal valyuu, potikiula az deh potien tu eroizim.

Aneda taip a epik puoychri a *epyllion* (pluural: epyllia), we a briif naritiv puoym wid a ruomantik ar mitolajikal tiim. Di toerm, we miin "likl epik", eh-kom ina yuus ina di naintiint senchri. Irefa praimerili tu di erudait, shaata examita puoym a di Elenistik piiriad ah di simila wok kompuoz a Ruom frah di iej a di nioterik; tu wah lesa digrii, di toerm ingkluud soh puoym a di Ingglish Renesans, potikiula demde we influens bai Uovid. Di muos fiemos egzampl a classical *epyllion* mosa Kiatulos (Catullus) 64.

Som a di muos fiemos egzampl a *h*epik puoychri ingkluud di ienshent Indian *[[Ramayana]]* ah *[[Mahabarata]]*, di Ienshent Griik *[[Iliad]]* ah di *[[Adisi]]*, fi Voerjil *[[Enyiid]]*, fi Danti *[[Divain Kamedi]]*, fi Jan Miltan *[[Paradais Laas|Paradais Laas]]*, ah di Puotigiis *[[Lusiad]]*.

## Refrens
Estetix

**Estetix** (frah Griik *Αισθητική*, ar "Aisthētiké") a wah branch a filasafi wa diil wid di niecha a aat, byuuti, ah ties, wid di krieshan ah aprishieshan a byuuti.
Etix

**Etix**, somtaim nuo az maral filasafi, a wah branch a filasafi wa invalv fi sistimataiz, difen ah rikomen kansep a rait ah rang kandok.
Euclid

**Euclid** (300 BK), Euclid a Alexandria, a wehn wahn Griik matamatishan uu dem refa tu az di “Faada a Jiomechri”. Im wehn aktiv ina Elenik Alexandri ina di taim wen Ptolemy I wehna ruul. Im buk, Eliments, a di muos soksesful texbuk an wan a di muos influenshal buk ina di ischri a matamatix, we yuuz az di mien texbuk fi tiich matamatix (espeshali jaamechri) fram di taim I poblish til di liet 19t ar orli 20t senchri.
Evan Juonz

**Evan Juonz** (Evan Jones) baan a Puotlan, Jumieka ina 1927. Im gruo op pan wahn banaana faam ahn gaa skuul a Manruo Kalij. Afta dat, im go Aavafod (Haverford) Kalij ina Penslvienia ahn Wadam (Wadham) Kalij, a *h*Axford, we im get ihn BA anaz, ina 1952. Im tiich Ingglish Lichicha a di Jaaj (George) Skuul, an op a Wezlian (Wesleyan) Yunivorsiti we de ina Kanektikot. Im muuv gaa Ingglan ina 1956, an a wahn indipendant raita uova de. Tuu a im papyula puoim dem niem, “Di Banaana Man Sang,” an di “Sadnis a di Banaana Man,” we get poblish ina puoim kalekshan regla.
Faambli

Ina di kantex a yuuman sasayati, **faambli** ar **fambili** (frah Latn *familia* a gruup a piipl afiliet bai kansangguiniti (bai rekanaiz boert), afiniti (bai marid), ar kuo-rezidens (az implai bai di etimalaji a di Ingglish wod "family") 
an/ar shier kansomshan (si *noercha kinship*). Memba a di imidiet faambli ingkluud spouz, pierans, breda, sista, son an/ar daata. Memba a di *h*exten faambli maita ingkluud grampierans, anti, ongkl, kozn, neviu, niis, an/ar siblin-in-laa. Sohtaim demya kansida memba a di imidiet faambili azwel, dipen pah di indivijual spisifik rilieshanship.

## Refrans
Faib Pila a Izlam

Di **Faib Pila a Izlam** (*DIN arkān al-Islām* أركان الإسلام; aalso *arkān al-dīn* أركان الدين "pila a di ad-Din (rilijan)") a faib biesik ak ina Izlam, kansida *fard* (manditori) bai biliivadem ah dem a di foundieshan a Muzlim laif. Deh somaraiz ina di fiemos Adit a Giebriel.

## Refrans
Fashizim

**Fashizim** a faam a radikal aataritierian nashinalizim  we eh-kom praminent ina hoerli 20t-senchri Yuurop , influens bai nashinal sindikalizim. Fashizim arijiniet ina Itali  juurin Wol Waar I ah pred tu ada Yuropiyan konchri. Fashizim opuoz libaralizim, Maaxizim  ah anakizim ah yuujali plies pah di for-rait widin di chradishanal lef–rait spekchrom.
Foerdinan Majelan

**Foerdinan Majelan** (Ingglish: Ferdinand Magellan Puotigiis: Fernão de Magalhães; Panish: Fernando de Magallanes) (Pring 1480 – 27 Iepril 1521, Maktan Ailant, Cebu, Filipiinz) weh baan bout 1480 a Sabrosa, nier Chaves, ina di pravins a Tras-os-Montes, wan a di wailis dischrik a Puotigal. Ousomeba, ih ivenchual tek Panish nashinaliti fi get fi saab di Panish Kroun, so ih kuda eh-chrai fain wah weswod ruut tu di Spais Ailanzdem a *h*Indoniija. A so ih eh-bikoms di fos smadi fi liid expidishan kraas di Pasifik Uoshan. Dis tu wena di fos soksesful atemp fi soerkomnavigiet di Oert. Aalduo ih neh kompliit di wuola di vaayij (deh kil im juurin di Bakl a Maktan ina di Filipiinz), Majelan eh-chrabl bifuo iiswod tu di Spais Ailanzdem, so ih wena wan a di fos smadi fi kraas aal a di miridiandem a di Gluob.
Fikshan

**Fikshan** a di klasifikieshan fi *h*eni tuori we kriet bai di imajinieshan, reda dah wa bies schrikli pah ischri ar fak. Braadli spiikin, *fikshan* maita diskraib no jos wah klaas a naritiv, bot azwel eni piipl, plies, ivent, ar midia kantent diraiv frah imajinieshan. Fikshan kiah expres ina varayati a faamat, ingkluudn raitn, laiv pofaamans, flim, telivijan pruogram, vidio giem, ah ruol-plieyn giem, duo di toerm arijinali ah muos kamanli refa tu di mieja naritiv faam a lichicha, ingkluudn di navl, novela, shaat tuori, ah plie. Fikshan kanstityuut wah ak a krietiv invenshan, so dat fietfulnis tu rialiti no kiah tipikali asyuum; put wah nex wie, fikshan kiah no expek fi prizent onggl kiarakta uu a akchual piipl ar diskripshan we fakchuali chuu. Di kantex a fikshan jinarali opm fi intoerpritieshan, juu tu fikshan friidom frah *h*eni nesiseri kanekshan ina rialiti; ousomeba, som fikshanal wok a-kliem fi bi, ar maakit az, istarikali ar fakchuali akiuret, so kamplikietop di chradishanal distingshan bitwiin fikshan ah nan-fikshan. Fikshan a klasifikieshan ar kiatigari, reda dah wah spisifik muod ar jaahra, anles iyuuz ina narawa sens az sinonim fi wah potikiula litareri fikshan faam.

## Refrans
Filasafi a sayans

**Filasafi a sayans** a branch a filasafi kansoern wid di fongdieshan, metad, ah implikieshan a sayans. Di senchral kuestian a disya todi kansoern wa kualifai az sayans, di rilayabiliti a sayantifik tiiri, ah di oltimet poerpos a sayans. Dis disiplin uovalap wid metafizix, antolaji, ah epistimalaji, fi egzampl, weni expluor di rilieshanship bitwiin sayans ah chuut.
Filasafikal Riilizim

**Kantempareri filasafikal riilizim** a di biliif se som aspek a wi rialiti antolajikali indipendant a wi kansepchual skiim, posepshan, lingguistik praktis, biliif, esechra. Riilizim kiah taak bout wid rispek tu ada main, di paas, di fyuucha, yuunivoersal tingz, matimatikal entiti (laka nachral nomba), maral kiatigari, di matiirial wol, ah taat. Riilizim kiah azwel promuot ina ankualifai sens, ina soch kies iasoert di main-indipendant egzistans a wah visibl wol, az opuoz tu skeptisizim ah solipsizim. Filasafa uu profes riilizim stiet dat chuut kansis ina di main karispandans tu rialiti.
Filipiinz

Di **Ripoblik a di Filipiinz** a wahn konchri ina Soutiis Iezha. Di Filippinz av bout 105 milian piipl, an dat miin se pan di lis a konchri wid di muos piipl i kom twelft.
Finans

**Finans** a fiil we diil wid di todi a invesment. It ingkluud di dainamix a aset ah layabiliti uoba taim anda kandishan a difrah digrii a ansoertnti ah rix. Finans kiah difain azwel az di sayans a moni manijment. Wah kii paint ina finans a di taim valiu a moni, we stiet se poerchisin powa a wan yuunit a koransi kiah vieri uoba taim. Finans iem fi prais aset bies pah deh rix lebl ah deh expek riet a ritoern. Finans kiah brokdong ina chrii difrah sob-kiatigari: poblik finans, kaapret finans ah poersnal finans.
Fizikal fitnis

**Fizikal fitnis** a jinaral stiet a elt ah welbiin ah, muo spisifik, di abiliti fi pofaam aspek a spuot, akiupieshan ah dieli aktiviti. Fizikal fitnis jinarali achiiv chuu prapa nyuuchrishan, madaret-vigros fizikal exasaiz, fizikal aktiviti, ah sofishant res.
Filasafi

**Filasafi** a di todi a jinaral ah fondamental prablem, laka dem we kanek wid riyaliti, egzistens, nalij, valiu, riizn, main, ah langwij. Filasafi difrah frah adaels wie fi ajres soch prablem bai fii kritikal, jinarali sistimatik apruoch ah fii rilayans pah rashanal agiument. Ina muo kiajyual piich, bai extenshan, "fialasafi" kiah refa to "di muos biesik biliif, kansep, ah atityuud wa wan smadi ar gruup ab.
Fizix

**Fizix** (frah Ienshent Griik: *φυσική* (ἐπιστήμη) phusikḗ (epistḗmē) "nalij a niecha", frah φύσις phúsis "niecha") a di nachral sayans we invalv di stodi a mata ah fii muoshan chuu spies ah taim, tugiada wid rilietid kansep laka enaji ah fuos. Wan a di muos fondamental sayantifik disiplin, di mien guol a fizix a fi andastan ou di yunivoers biyev.
Flag a Jumieka

Di **flag a Jumieka** adap pah 6 Aagos 1962, di orijinal Jumieka Indipendans Die, wen di konchri gien indipendans frah di British-protek Fedarieshan a di Wes Indiz. Di flag kansis a wah guol saltaya, we divaidop di flag ina fuo sekshan: tuu a dem griin (tap ah batam) ah tuu blak (ais ah flai).
Flim

**Fiicha flim**, **muuvi**, **muoshan picha** ar **fotoplie**, a siiriz a stil imij we, wen deh shuo pah skriin, kriet di iluujan a muuvin imij juu tu di fai finamina. Dis aptikal iluujan kaaz di aadiens fi posiiv kantinuos muoshan bitwiin separet abjek vyuu ina rapid sokseshan. Di pruoses a flimmekin a buot wah aat ah wah indoschri. Flim kriet bai fotografin akchal siin wid muoshan picha kiamara; bai fotografin jraayn ar minicha magl wid di yuus a chradishanal animieshan tekniik; bai miinz a CGI ah kompyuuta animieshan; ar bai kambinieshan a som ar aal a demya tekniik ah adaels vijual ifek.
Fos Maruun Waar

Di **Fos Maruun Waar** wena kanflik bitwiin di Jumieka Maruundem ah di British ina Jumieka we kech klaimax ina 1731.

## Bakgrong
Ina 1655, di British difiit di Panish kalanisdem ah tek kanchuol a muos a Jumieka. Afta di Panish ron gaan, di Afrikan we deh eh ab az sliev jainop wid di Amarindian papilieshan (ah soh ada wandem uu eh priivos exkiep frah slievri) ina di iistan paat a Jumieka fi faam die Winwad Maruun komiuniti. Di ieria nuo az di Bluu Mountn dem. Di British fuos neh iebl fi extablish kanchuol uoba di wuol ailan, sens waga-waga puoshan lef ina di an a di Maruun. Fi 76 ier, a nof piiriadik skoermish gwaan bitwiin di British ah di Maruun, sieh taim okiejanal sliev rivuolt a-bosout. Ina 1673 wan soch rivuolt ina Sint An Parish wid 200 sliev kriet wah nex difrah gruup a Liiwad Maruun. Demya Maruun yuunait wid wah gruup a Madagiaska uu eh sovaiv di shiprek a deh sliev ship ah faam deh uona Maruun komiuniti ina Sin Jaaj parish. Nof muo ribelian chrentn di nombaz a dis Liiwad gruup. Muos nuotebl, ina 1690 wah rivuolt a Sotn plantieshan, Klarindan, wid 400 sliev buusop di chrent a di Liiwad Maruun.[1] Ina Septemba 1728, di British sen muo chuup gaa Jumieka, bai so dwiin deh chienj di balans a powa wid di Winwad Maruun.

Di Liiwad Maruun inabit kakpit, kiev, ar diip raviin we eh iizi fi difen, iibn gens chruup wid supiiria fayapowa. Soch kain a gerila waarfier ah di yuus a skout we bluo abeng (kou aan, wa eh yuuz az chompit) fi waan wen British suoja a-kom, lou di Maruun fi ivied, lamp, froschriet, ah difiit di fuos a Empaya.

## Di Chriiti
Ina 1739–40, di British gobament ina Jumieka rekanaiz se ino iebl fi difiit di Maruun, so deh kom tu griiment wid dem adawaiz. Di Maruun eh fi tan ina deh faib mien tong (Akompong, Chrilaani Tong, Muor Tong, Skats Paas, Nani Tong), ah lib anda deh uona ruula ah wah British siupavaiza.

Ina exchienj, deh weh fi grii fi no aaba no nyuu ronwe sliev, bot foerdamuo deh fi elp kech dem. Dis laas klaaz ina di chriiti nachrali kaaz ropshan bitwiin di Maruun ah di res a di blak papilieshan, alduo frah taim tu taim sliev exkiep frah plantieshan ah stil fain deh wie gaa Maruun seklment.

Waneda provijan a di griiment eh se di Maruundem wuda saab fi protek di ailan frah invieda. Dis a kaa di Maruun eh rispek bai di British az skil waaria.

Di smadi rispans fi di kampramaiz wid di British ena di Liiwad Maruun liida, Kojo, wah shaat, tompa man uu fi nof ier eh fait skilful ah briev fi mentien ih piipl indipendans. Az ih get uola, ousomeba, Kojo get ingkriisinli disiluujan. Ih get ina kas-kas wid ih leftenantdem ah wid ada Maruun gruup. Ih weh fiil se di onggl uop fi di fyuucha wena anarebl piis wid di henimi, siem ting we di British ena tingk. Di 1739 chriiti shuda penichriet ina dis lait.

Wan ier lieta, di iibn muo ribelios Windwad Maruun a Chrilaani Tong grii fi sain chriiti tu anda presha frah buot wait Jumiekan ah di Liiwad Maruun, duo deh neh tuu api bouti. Dis diskantentment wid di chriiti bilop-bilop tel ibrokout ina di Sekan Maruun Waar. Ischri a di Akompong (Chrilaani Tong) Maruun.
Fotografi

**Fotografi** a di sayans, aat ah praktis fi kriet dyuurebl imij bai rikaadin lait ar adaels ilekchromagnetic redieshan, aida ilekchranikali bai miinz a imij sensa, ar kimikali bai miinz a lait-sensitiv matiirial laka fotografik flim.

Fotografi implai ina nof fiil a sayans, manifakchrin (e.g., fotolitografi) ah biniz, azwel muo dairek yuus fi aat, flim ah vidio prodokshan, rikrieshanal poerpos, abi, ah mas komiunikieshan.

## Refrans
Franz Kafka

**Franz Kafka** (3 Julai 1883 – 3 Juun 1924) a wehn wahn mieja fikshan raita ina di 20th senchri. Im wehn baan ina wahn migl klaas Jorman taakin faambli ina Praag, Aschriya-Onggri, nou di Chek Ripoblik. Im yuuniik badi a raitin, we lef inkompliit an we mienli poblish afta im ded, kansida bai nof piipl fi bi mongx di muos influenshal Westan lichicha.
Frechilla de Almazán, Soria, Spien

**Frechilla de Almazán** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 34 inabitant.
French

**French** (French: ***français***) a wahn Romans langwij we piik roun di wol bai aroun 128 milian piipl az fors ar sekan langwij, ahn bai bout wahn *h*exchra 72 milian piipl wid limitid langwij skil, wid signifikant piika ina 54 konchri. Muos nietib piika a di langwij lib a Frans, we di langwij orijiniet. Muos a di res lib a Kianada, Beljiom, Switsalan, Frangkofuon Afrika, Loximborg, ahn Manako.
French Gayana

**French Giyana** (French: *Guyane française*), ofishali kaal **Giyana** (French: *Guyane*), a wah uobasiiz dipaatment ah riijan a Frans, pah di naat Atlantik kuos a Sout Amoerka. Ibaada Brazil tu di iis ah sout, ah Surinam tu di wes. Fii 83,534 km2 ieria ab luo-luo papilieshan densiti a onggl 3 inabitant po km2, wid aaf a di 295,385 inabitant ina 2024 a-lib ina di mechropalitan ieria a Kayen (Cayenne), di kiapital. Bai lan ieria, iwena di laajis riijan a Frans optel di riijan rifaam we tek ifek pah 1s Janiweri 2016.
French Revaluushan

**Di French Revaluushan** (French: Révolution française; 1789–1799) wehna piriad a radikal suoshal ahn palitikal opiival ina French ahn Yuropiyan ischri. Di absaluut manaki wa behna ruul Frans fi senchri kalaps ina chrii ier. French sasayati go chuu *h*epik chransfamieshan az fyuudal, aristakratik ahn rilijos pribilij ivapariet anda sostien asaalt frahn sohn libaral palitikal gruup ahn di massiv outa chriit. Aul aidie bout airaki ahn chradishan sokom tu nyuu Inlaitnment prinsipl a sitiznship ahn inielienobl raits.

Di French Revaluushan taat ina 1789 wid di kanvokieshan a di *h*Estiet-Jinaral ina Mie. Di fos ier a di Revaluushan witnis som a di membadem a di Toerd Estiet a prokliem di Tenis Kuot Uot ina Juun, di asaalt pahn di Bastiil ina Julai, di pachiz a di Diklarieshan a di Raits a Man ahn di Sitizn ina Aagos, ahn a *h*epik maach pahn Voersai wa fuos di raayal kuot bak a Paris ina Aktuoba. Di nex fyuu ier ehn daminiet bai tenshan bitwiin difrahn-difrahn libaral asembli ahn di kansoervativ manaki out fi blak eni mieja rifaam. A ripoblik ehn prokliem ina Septemba 1792 ahn King Louis XVI get exikyuut di nex ier. Extoernal chret alzwel plie a daminant ruol ina di divelopment a di Revaluushan. Di French Revaluushaneri Wardem taat ina 1792 ahn *h*oltimetli fiicha spektakiula French vikchri dat fasilitiet di kangkwes a di *h*Italian peninsiula, di Luo Konchridem ahn muos terichri wes a di Rain — achiivment wa behn difai priivos French govanmentdem fi senchri. Intoernali, papiula sentiment radikalaiz di Revaluushan signifikantli, ahn kolminiet ina di raiz a Maximilien Robespierre ahn di Jakobindem ahn voerchual diktietaship bai di Kamiti a Poblik Siefiti juurin di Rien a Tera frahn 1793 tel 1794 ina wa taim bitwiin 16,000 ahn 40,000 piipl get kil. Afta di faal a di Jakobindem ahn di exikyuushan a Robespierre, di Dairekchri asyuum kanchruol a di French stiet ina 1795 ahn uol powa tel 1799, wen iget riplies bai di Kansiulet ahn Napuolian Buonapaat.

Di madan era anfoul ina di sheda a di French Revaluushan. Di gruot a ripoblik ahn libaral dimakrasidem, di pred a sekiularizam, di divelopment a madan aidialaji ahn di *h*invenshan a tuotal waar aal maak dehn baanin juurin di Revaluushan. Sobsikwent ivent wa kiahn chries bak tu di Revaluushan inkluud di Napuolianik Waardem, tuu siparet ristuorieshan a di manaki ahn tuu adishanal revaluushan az madan Frans tek shiep. Ina di falarin senchri, Frans uda govan a wan paint ar aneda az ripoblik, kanstityuushanal manaki ahn tuu difrahn empaya (di Fos ahn di Sekan).
Frans

**Frans** (ofishali di **French Ripoblik**) a wah konchri ina westan Yuurop. Ibaada Beljiom, Logzimboerg, Joermani, Suitsalan, Itali, Spien, ah Anduora. Ikiapital a Paris, ah di ofishal languij a French.

Frans a di laajis konchri ina di Yuropiyan Yuunian ah di sekan laajis ina di wuola Yuurop. Frans a wah mieja powa fi uoliip a senchri wid wah chrang ikanamik, kolchral, milichri, ah palitikal influens. Ina di 17t ah 18t senchri, Frans eh-kalanaiz uoliip a Naat Amoerka ; ina di 19t ah 20t senchri, Frans eh-bil di sekan laajis empaya a di era. Di empaya eh-ingkluud uoliip a Naat, Wes, ah Senchral Afrika, Soutiis Ieja, ah uoliip a di Pasifik ailandem. 

Frans a wah divelop nieshan ah ab di fif laajis ikanami bai naminal GDP. Ia di konchri we ab di muos tuoris ina di wol, ah ab rofli 82 milian farina we koh visit ebri ier. 

Frans a wan a di nieshandem we staat di Yuropiyan Yuunian ah di Yunaitid Nieshanz. Frans aalso a memba a Frangkofonii, di G8, NATO, OECD, WTO, ah di Latn Yuunian. Ia wan a di poerminent memba a di Yunaitid Nieshanz Sikioriti Kongsl ah ab di laajis nomba a nyuuklier wepan ina di wol.
Fried

**Fried** a fiilin injuus bai posiiv dienja ar chret we okor ina soertn taip a aaganizim, we kaaz chienj ina metabalik ah aagan fongshan ah oltimetli chienj ina biyevia, weda fi flii, aid ar friiz frah posiiv chraamatik ivent. Fried ina yuuman biin kiah okor ina rispans tu spisifik stimiulos we okor ina di prezant, ar ina antisipieshan ar expektieshan a fyuucha chret posiiv az rix tu badi ar laif. Di fried rispans araiz frah di posepshan a dienja we liid tu kanfrantieshan wid ar exkiep frah/avaid di chret (adawaiz nuo az di fait-ar-flait rispans), we ina exchriim kies a fried (ara ah tera) kiah bi a friiz rispans ar paralisis. 
 
Ina yuuman ah *h*animal, fried madiuliet bai di pruoses a kagnishan ah laanin. So biin fried kiah joj az rashanal ar apruopriet ah irashanal ar inapropriet. Irashanal fried kaal fuobia.
Friedrich Nietzsche

**Friedrich Wilhelm Nietzsche** (Aktuoba 15, 1884 – Aagos 25, 1900) wehna wahn 19t senchri Jorman filasifa an klasikal filalojis. Im rait nof kii tex pan rilijan moraliti kantemporeri kolcha, filasafi an saiyans. Im yuuz a yuuniik Jorman langwij stail wid nof metafa an aforizm. Di wok we Nietzsche du go biyan jos filasifi, an influens egzistenshalizm an puosmadanizm. Nietzsche binuon fi im intorpritieshan a chrajidi az di afamieshan a laif, di rijekshan a Plietanizm, an di rijekshan a Kristianiti an igalitierianizm (espeshali ina di faam a demakrasi an suoshalizm). Nietzsche staat aaf im laif az wahn klasikal filolajis bifuo im ton tu filasifi. Wen im ton 24 im get puos az di Chier a Klasikal Filolaji a di Yuunivorsiti a Basel (di yonggis smadi fi eva get da pozishan ya), bot im rizain ina 1879 chuu im wehn ac elt prablem, we wuda plieg im fi di wuola im laif. Ina 1889 im shuo sain se im mad, an im liv out di res a im laif ina di kier a im mada an sista til im ded ina 1900.
Frii wil

**Frii wil** a di abiliti fi chuuz bitwiin difrah-difrah pasibl kuos a akshan. Ikluosli lingk tu di kansep a rispansibiliti, priez, gilt, sin, ah adaels jojment we aplai onggl tu akshan we smadi friili chuuz. Azwel ikanek wid di kansep a advais, posuejan, dilibarieshan, a pruoybishan. Chradishanali, onggl akshan we rizolt frah frii wil kiah se dizaab kredit ar bliem. A wuoliip a difrah-difrah kansoern de bout di chret tu di pasibiliti a frii wil, vieri bai ou egzakli ikansiiv, we a mata a soh dibiet.
Frejrik Shuopah

**Frejrik Shuopah** adawaiz nuo az **Frédéric Chopin**, 1 Maach 1810 – 17 Aktuoba 1849, wena kompuoza ah voerchuoso pianis a di Yuropiian Ruomantik piiriad. Ih wel rigyaad az di grietis Puolish kompuoza, ah wan a di grietis tuon puoyt ina myuuzik.

Shuopah baan ina di vilij a Żelazowa Wola, ina di Dochi a Waarsaa, tu ih Puolish mada ah French-expiechriet faada, ah ina ih hoerli laif ih rigyaad az chail-pradiji pianis. Ina Novemba 1830, a *h*iej tuenti, ih go a farin; afta di sopreshan a di Puolish Novemba Opraizn a 1830–1831, ih ton wan a di nof expiechriet a di Puolish "Griet Emigrieshan."

A Paris, Shuopah mek a komfatebl libm az kompuoza ah piano tiicha, siem taim im a-gi wan-ah-tuu poblik pofaamans. Duo im a *h*aadent Puolish piechriat, ina Frans ih yuuz di French voerjan a ih niemdem ah *h*ivenchual, fi avaid afi rilai pah *h*Impiirial Roshan dakiument, ton French sitizn. Afta bad-lokid ruomantik invalvment wid sohn Puolish uman, frah 1837 tu 1847 ih de ina wan piis a torbiulent rilieshanship wid di French raita Jaaj San (Aurore Dudevant). Aazwie ina friel elt, ih ded a Paris ina 1849, a di iej a toti-nain, frah kranik pulmaneri tiubakulosis.

Shuopah *h*extant kompozishandem rait praimeri fi di piano az suolo inschrument. Duo deh teknikali dimaandin, ih stail emfasaiz nuans ah *h*expresiv dep. Shuopah *h*invent myuuzikal faam laka di balaad ah ih weh rispans fi mieja *h*inovieshan ina faam laka piano sonaata, waals, naktoern, etyuud, impramtyuu ah priilyuud. Ih wokdem a fongdieshan ah maastapiis a Ruomantisizim ina 19t-senchri klasikal myuuzik.
Fuentearmegil, Soria, Spien

**Fuentearmegil** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 255 inabitant.
Fuok myuuzik

**Fuok myuuzik** ingkluud buot chradishanal myuuzik ah di jaahra we ivalv frahi juurin di 20t senchri fuok rivaival. Di toerm arijiniet ina di 19t senchri bot noftaim iaplai tu myuuzik we uola dah dat. Som taip a fuok myuuzik azwel kaal wol myuuzik.

**Chradishanal fuok myuuzik** kiah difain ina sebral wie az myuuzik we chranzmit uorali, ar az myuuzik wid anuon kompuoza. Ikanchraas wid komoershal ah klasikal stail.  Muotaim wan miinin kiah se bout uol sing, widoutn no nuon kompuoza; waneda miinin a myuuzik we chranzmit ah ivalv bai pruoses a uoral chranzmishan ar pofaam bai kostom uoba lang piiriad a taim.

Frah bout di migl a di 20t senchri wah nyuu faam a papila fuok myuuzik ivalv frah chradishanal fuok myuuzik.  Dis pruoses ah piiriad kaal di sekan fuok rivaival ah riich di ziinit ina di 1960z. Dis faam a myuuzik sohtaim kaal **kantempareri fuok myuuzik** ar **[[fuok rivaival]] myuuzik** fi distingguishi frah hoerlia fuok faam.  Sumaala simila rivaival okor elswe ina di wol a ada taim, bot di toerm fuok myuuzik no tipikali aplai tu di nyuu myuuzik we kriet juurin demde rivaival. Dis taip a fuok myuuzik ingkluud azwel fyuujan jaahra laka fuok rak, fuok metal, ilekchrik fuok, ah adaels kain. Wails kantempareri fuok myuuzik a jaahra we jinarali distingk frah chradishanal fuok myuuzik, ina Ingglish ishier di sieh niem, ah muotaim ishier di sieh pofaama ah venyuu az chradishanal fuok myuuzik. Aal wan dege sing maita blen di tuu tu.

=Refrans=
Fut (lent)

Di **fut**,(pluural: fut; simbal: ft, ar somtaim, '- di praim simbal) a wahn non-SI yuunit a lent, ina kopl difrent sistem, laik Ingglish yuunit, Impirial yuunitm and di YS kostomeri yuunit. Ina evri sistim, wahn fut a bout wahn kwaata tu wahn tord a wahn miita. Di muos kaman fut a di intanashinal fut. Yaav chrii fut ina wahn yaad, an 12 inch ina wahn fut.
Futbaal

**Futbaal** adawaiz nuo az **saka**, a wah tiim spuot. Ilebm plieya de pon di fiil fi iich tiim iich taim. Di plieyadem chrai fi kik di baal ina de eda tiim guol.
Fuud

**Fuud** a heni sobstans wa niam fi provaid nyuuchrishanal supuot fi di badi. Iyuujal koh frah plaant ar animal suos, ah kantien isenshal nyuuchrient, laka fat, pruotiin, vaitamin, ar minaral. Di sobstans injes bai aaganizam ah asimiliet bai di aaganizam seldem fi provaid enaji, mentien laif, ar stimiliet gruot.
Fyodor Dostoevsky

**Fyodor Mikhaylovich Dostoyevsky**, (Novemba 11, 1821 – Febiweri 9, 1881) a ahn wehn wahn Roshan fikshan raita, eseis ahn filasifa uufa work dem inkluud buk laka *[[Kraim an Ponishment]]* ahn *[[Di Breda dem Karamazav]]*.
Gialiliyo Gialileyi

**Gialiliyo Gialileyi** (15 Febiweri 1564 - 8 Janiweri 1642) weh wan Italian fizisis, matimatishan, aschranama, ah filasifa uu eh-plie mieja ruol ina di Sayantifik Revaluushan. Ih eh-ab nof achiivment, laka di impruuvment a di teliskuop ah di aschranamikal abzavieshandem we dat mek pasibl. Deh kaal Gialiliyo di “faada a madan abzavieshanal aschranimi”, di “faada a madan fizix”, ah di “faada a sayans”, ah di “faada a madan sayans”. Di muoshan a abjek we aksalariet a di sieh riet, we tiich ina nieli ebri ai skuul ah inchadokshan kalij fizix kuos, weh todi bai Gialiliyo az di sobjik niem Kinimatix. Ih kanchribiut tu abzavieshanal aschranimi wid di teliskapik kanfamieshan a Viinos fiezdem, di fuo bigis satilait rong Jupita, ah di abzavieshan ah analisis a sonspat. Gialiliyo kumop gens nof apozishan wen ih champian iiliosenchrizim. Nof piipl weh stil biliiv se di oert stie wan plies widoutn muoshan a di senta a di yunivoers, ah ina Febiweri 1616 di choch se iiliosenchrizim eh rang ah kanchreri tu skripcha. Wen ih get ina chobl wid di choch, ih tel dem se im a-go tap priich gens di jiosenchrik vyuu. Wen ih go difen ih vyuudem ina ih muos fiemos wok, *Dayalag Kansoernin di Tuu Chiif Wol Sistim*, we poblish ina 1632, ih *h*enop spen di res a ih laif anda ous ares, kaa di Ingkuizishan fain im gilti a erisi.
Ganja

**Ganja**, aalso nuo az **[[kianabis]]**, **[[mariwaana]]** mongx adaels niem, a priparieshan a di ''Cannabis'' plaant inten fi yuus az saikoaktiv jrog ar medisn. Di mien saikoaktiv paat a ganja a tetrahydrocannabinol (THC); wan a 483 kompoun nuo bout ina di plaant, ingkluudn akliis 65 ada kianabinaid. Ganja kiah yuuz fi smuok, vieparaiz, ina fuud, ar az exchrak.

## Refrans
Gaschroyintestinal chrak

Di **daijestiv chrak** a wahn sistim a sohn aagan we de ina motiselila animal we tek iin fuud, brok i dong fi exchrak enaji ahn nuuchrient, an den sen out di wies we lef bak. Di mieja fongkshan a di daijestiv chrak a injeshan, daijeshan, abzaapshan, ahn defikeishan. Di chrak difrent frahn animal tu animal. Som animal av tomok wid moltipl chiemba, ahn som a dem av onggl wan chiemba. Ina wahn naamal yuuman big man, di chrak a bout 6.5 miita (20 fut) lang, an i kansis a di opa ahn luowa gaschroyintestinal chrak dem. Di chrak kyahn brok dong ina chrii mien paat, bies pan di embriyolajikal arijin a iich segment a di chrak: di frontgut, di miglgot, an di bakgot.
Gatfriid Laibnits

**Gatfriid Vilem Laibnits** (Joerman: **Gottfried Wilhelm Leibniz** pronongxieshan: [ˈlaɪpnɪts]; azwel Leibnitz ar von Leibniz;  Julai 1646 [OS: 21 Juun] – 14 Novemba 1716) wena Joerman filasafa ah matimatishan uu weh rait muosli ina Latn ah French.

Ih *h*akiupai a iikual gran plies ina buot di ischri a filasafi ah di ischri a matimatix. A im eh-invent infinitezimal kialkiulos indipendant frah Nyuutn (Newton), ah ih nuotieshan a di wan ina jinaral yuus sens da taim de. Ih alzwel invent di bainari sistim, foundieshan a voerchual aal madan kompyuuta aachitecha. Ina filasafi, ih muosli memba fi aptimizim, dat a ih kangkluujan se wi yunivoers, ina rischrik sens, a di besis pasobl wan Gad kuda eh-mek. Saida Renei Deikaat ah Baruk Spinuoza, im a wan a di chrii grietis 17t-senchri rashanalis, bot ih filasafi azwel luk bak tu di skolastik chradishan ah antisipiet madan lajik ah analisis. 

Laibnits mek mieja kanchribyuushan tu fizix ah teknalaji, ah antisipiet nuoshan we soerfis lang-lang taim afta ina bailoji, medisn, jaaloji, prababiliti tiiri, saikalaji, lingguistix, ah infamieshan sayans. Ihn azwel rait  pah palitix, laa, etix, tiyalaji, ischri, filasafi ah filalaji, iibm okiejanal voers. Fiim kanchribyuushan tu dis wuoliip a sobjik kiata-kiata ina ih joernaldem ah ina nof touzn leta ah anpoblish maniuskrip. Op tu 2008, no kompliit edishan a Laibnits raitndem no de.